## Rješenje kojim se Tomislavu Neraliću oduzima odobrenje za rad brokera

### NN 113/2010 (4.10.2010.), Rješenje kojim se Tomislavu Neraliću oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2989

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Tomislavu Neraliću iz Bjelovara, Staroplavnički prilaz 49, za rad brokera, na sjednici održanoj 23. rujna 2010. godine donijela je

RJEŠENJE

1. Tomislavu Neraliću iz Bjelovara, Staroplavnički prilaz 49, oduzima se odobrenje za rad brokera.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 382.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, dana 17. rujna 2010. godine, sukladno odredbi članka 40. stavak 1. Zakona o općem upravnom postupku i članka 541. stavak 1. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja odobrenja Tomislavu Neraliću iz Bjelovara, Staroplavnički prilaz 49, za rad brokera.

Nakon izvršenog uvida u predmete Agencije, klasa: UP/I-451-04/08-07/43 i klasa: UP/I-451-04/09-03/32, utvrđeno je sljedeće:

Rješenjem Agencije, klasa: UP/I-451-04/08-07/43, urbroj: 326-111/08-2 od 20. ožujka 2008. godine, Tomislavu Neraliću, zaposleniku kreditne institucije Erste&Steiermärkische Bank d.d., sa sjedištem u Rijeci, Jadranski trg 3/a, izdana je na neodređeno vrijeme dozvola za obavljanje poslova brokera.

U predmetu Agencije, klasa: UP/I-451-04/09-03/32, dana 4. veljače 2010. godine, Agencija je izdala kreditnoj instituciji Erste&Steiermärkische Bank d.d., sa sjedištem u Rijeci, Jadranski trg 3/a, na neodređeno vrijeme prethodnu suglasnost o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavka 1. točke 3., 6. i 7., i članka 5. stavka 2. točke 1., 3., 6. i 7. Zakona o tržištu kapitala.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, kada je to primjereno, ne ispuni te uvjete.

U provedenom postupku utvrđeno je da Tomislav Neralić više ne obavlja poslove brokera u Banci, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih mu je izdano odobrenje za rad brokera, pa je sukladno odredbi članka 27. stavak 1. točka 4. Zakona, odlučeno kao u točki 1. izreke rješenja.

Temeljem odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-07/52

Urbroj: 326-111-10-2

Zagreb, 23. rujna 2010.

Član Uprave
Željko Kopčić, v. r.

Rješenje, NN 113/2010-2989